Държавен вестник, бр. 37, 2010 г., стр. 141

БРОЙ  37	
Д Ъ Р Ж А В Е Н  В Е С Т Н И К 	
СТР.  141  
с обективни данни, че лицето е (бил е нает до 
преди две години от оценката/предстои да е) 
служител (нает да извършва услуги) на конку­
рентна организация и/или от гледна точка на 
фактическа некомпетентност. В случай че има 
писмено аргументирано неодобрение от страна на 
кандидата за акредитация за определения водещ 
оценител, се извършва нов преглед по реда на 
т. 4.1.2, определяне на нов водещ оценител и ново 
съгласуване с кандидата за акредитация. В слу­
чай че ООС не отговори писмено в определения 
срок на съгласувателно писмо, БСА приема, че 
посоченият водещ оценител е одобрен от ООС.
След одобряване на водещия оценител от 
страна на ООС БСА определя водещ оценител, 
открива процедура за акредитация и поставя ре­
гистрационен номер на открита процедура върху 
заявлението за акредитация. 
До клиента се изпраща уведомително писмо, 
съдържащо регистрационния номер на откритата 
процедура за акредитация и броя на определени­
те показатели, на базата на които се определят 
дължимите суми съгласно Ценоразпис BAS QR 8. 
4.1.5. Отказ от откриване на процедура 
Българската служба за акредитация отказва 
откриване на процедура за акредитация, когато е 
налице едно или повече от следните обстоятелства:
a) Неспазване на срока по т. 4.1.3 за изпращане/
представяне в ИА БСА на документи, допълнени 
и преразгледани по отношение на пълнота и/
или редовност. 
b) Повторно наличие на непълнота или нере­
довност на подадените документи за акредитация. 
c) Българската служба за акредитация не 
е във възможност да извърши процедурата по 
акредитация. 
d) При неприключила процедура за акре­
дитация, преакредитация или разширяване на 
акредитацията по заявление на същия кандидат. 
е) При спряна акредитация или при започнала 
процедура по спиране или отнемане на акреди­
тацията на кандидата.
f) В период, по-малък от 8 месеца преди 
изтичане валидността на предоставена акреди­
тация при заявление за разширяване на обхвата 
на акредитация.
g) В период, по-малък от 6 месеца от датата 
на отказ/отнемане и при непредставяне на до­
казателства, че са отстранени несъответствията 
с изискванията за акредитация.
Акредитирано лице, желаещо да получи ак­
редитация по друг стандарт, следва да процедира 
както при нова регистрация.
4.2. Предварително проучване
4.2.1. Предварително проучване при първона­
чална акредитация
Предварителното проучване в процедура за 
първоначална акредитация представлява преглед 
на документите и записите и при изразено писмено 
желание на кандидата за първоначална акреди­
тация може да включва предварителна оценка 
на място. Българската служба за акредитация 
извършва предварителното проучване в рамките 
на 2 месеца от откриване на процедурата. 
Водещият оценител, а при необходимост и 
включен в процеса технически оценител/експерт, 
прави преглед на предоставените от кандидата за 
акредитация документи и записи по т. 4.1, за да 
направи оценка по документи на неговата система 
за съответствие с приложимите изисквания за 
акредитация.
Прегледът на документите и записите може 
да бъде направен по време на предварителна 
оценка на място на кандидат за първоначална 
акредитация, ако същият писмено е заявил же­
лание за извършване на такава в заявлението за 
акредитация.
Предварителната оценка на място позволява 
да се определи и формулира в детайли обхватът 
на акредитация на кандидата, да се направи 
оценка на готовността му за преминаване към 
първоначална оценка, както и да се подпомогне 
нейното планиране. 
На основание откритите при предварителното 
проучване пропуски БСА може да реши да не 
извърши оценяване на място, докато констатира­
ните пропуски не бъдат отстранени. В този случай 
пропуските трябва да бъдат докладвани писмено 
на ООС (констативен доклад) с експертно заклю­
чение и предложение относно продължението 
на процедурата за акредитация. Констативният 
доклад се изготвя в срока за извършване на 
предварителното проучване.
На кандидата за акредитация се предоставя 
възможност да проведе коригиращи действия за 
отстраняване на пропуските. В срок до 1 месец 
от получаване на констативния доклад в БСА 
трябва да бъдат представени документирани 
доказателства за отстраняване на констатира­
ните при предварителното проучване пропуски. 
Документите трябва да бъдат придружени от 
писмо, в което подробно да са описани про­
ведените коригиращи действия във връзка с 
констатациите от предварителното проучване 
и приложените документи.
Българската служба за акредитация прави 
оценка на представените документирани дока­
зателства в рамките на един месец от датата на 
писмото за тяхното представяне в агенцията.
В случай че пропуските не са отстранени, 
БСА решава как да продължи процедурата по 
акредитация, а именно: извършване на оценка 
на място или отказ от акредитация. 
4.2.2. Предварително проучване при преакреди­
тация и разширяване на обхвата на акредитация
Предварителното проучване при преакреди­
тация и разширяване на обхвата на акредита­
ция представлява преглед на представянето на 
ООС при предходни оценки и на представените 
със заявлението документи съгласно т. 4.1.1.1. 
Българската служба за акредитация извършва 
предварителното проучване в рамките на един 
месец от датата на откриване на процедурата 
за преакредитация/разширяване на обхвата на 
акредитация.
Доклад от предварително проучване се изпра­
ща на кандидата за акредитация в рамките на 
срока за предварителното проучване само ако 
са констатирани пропуски и предложението е за 
отказ от акредитация.
4.3. Оценяване
4.3.1. Обща част